HMPRO กำไรเลิศ!
ในระยะสั้น HMPRO เผชิญกับกำไรสุทธิระยะสั้นเติบโตต่ำเนื่องจากภาวะเศรษฐกิจครึ่งหลังของปี 62 และปี 63 มีแนวโน้มชะลอตัว แต่คาดว่าบริษัทมีแนวทางการเติบโตของกำไรต่อเนื่อง
ในระยะสั้น HMPRO เผชิญกับกำไรสุทธิระยะสั้นเติบโตต่ำเนื่องจากภาวะเศรษฐกิจครึ่งหลังของปี 62 และปี 63 มีแนวโน้มชะลอตัว แต่คาดว่าบริษัทมีแนวทางการเติบโตของกำไรต่อเนื่อง
3 พ.ย. 2562

คุณค่าบริษัท
ราคาหุ้นบนกระดานของ บริษัท โฮม โปรดักส์ เซ็นเตอร์ จำกัด (มหาชน) หรือ HMPRO เกิดอาการเด้งแรงอีกครั้งจากวอลุ่มการซื้อขายที่เข้ามาหนาแน่น ตอบรับผลการดำเนินงานในไตรมาส 3/2562 และงวด 9 เดือนแรกออกมาดีกว่าที่หลายฝ่ายคาดการณ์ไว้
เนื่องจากผลการดำเนินงานไตรมาส 3 สิ้นสุดวันที่ 30 กันยายน 2562 บริษัทมีรายได้รวมทั้งสิ้น 16,375.47 ล้านบาท จากงวดเดียวกันของปีก่อน 16,493.95 ล้านบาท ขณะที่ผลกำไรสุทธิขยับขึ้นมาอยู่ที่ 1,482.25 ล้านบาท หรือ 0.11 บาทต่อหุ้น จากงวดเดียวกันของปีก่อน 1,365.82 ล้านบาท หรือ 0.10 บาทต่อหุ้น เป็นผลมาจากรายได้ค่าเช่าที่เพิ่มขึ้นจากพื้นที่เช่าภายในศูนย์การค้ามาร์เก็ตวิลเลจ และพื้นที่ให้เช่าของสาขาโฮมโปรและรายได้จากค่าบริการ “Home Service”
ส่วนผลการดำเนินงานงวด 9 เดือนแรก สิ้นสุดวันที่ 30 กันยายน 2562 บริษัทมีรายได้รวมขยับขึ้นมาอยู่ที่ 50,493.89 ล้านบาท จากงวดเดียวกันของปีก่อน 48,859.01 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 4,428.72 ล้านบาท หรือ 0.34 บาทต่อหุ้น จากงวดเดียวกันของปีก่อน 3,926.85 ล้านบาท หรือ 0.30 บาทต่อหุ้น  เป็นผลมาจากรายได้จากการขายเพิ่มขึ้น รายได้ค่าเช่าและบริการเพิ่มขึ้น และรายได้อื่น ๆ เพิ่มขึ้น
ทั้งนี้ เนื่องจาก HMPRO มีจำนวนสาขา ณ สิ้นไตรมาส 3/2562 ทั้งสิ้น 111 สาขา เป็นสาขาของ Homepro ทั้งสิ้น 84 แห่ง (กทม. 27 แห่ง ต่างจังหวัด 57 แห่ง) HomproS 9 แห่ง (กทม. 8 แห่ง ต่างจังหวัด 1 แห่ง) Mega Home 12 แห่ง (กทม. 2 แห่ง ต่างจังหวัด 10 แห่ง) และ Homepro มาเลเซีย 6 แห่ง HMPRO มีแผนเปิดสาขา Homepro 2 แห่ง ใน กทม.และต่างจังหวัด HomproS 3-4 แห่ง ใน กทม.และ Mega Home 2 สาขาต่างจังหวัด ทั้งนี้ HMPRO มีแบรนด์สินค้า 36 Private Brands มากกว่า 3,000 items ทำให้ขยายมาร์จิ้นเพิ่มขึ้นได้ต่อเนื่อง
ด้วยผลการดำเนินงานในงวด 9 เดือนแรกมีการเติบโตแข็งแกร่ง ส่งผลให้คาดแนวโน้มผลการดำเนินงานทางด้านกำไรไตรมาส 4/2562 เติบโตทั้งจากไตรมาสก่อน และจากงวดเดียวกันของปีก่อน เนื่องจากเป็นไฮซีซั่น และมีจำนวนสาขาโฮมโปรเพิ่มขึ้น 3 สาขา จากงวดเดียวกันของปีก่อน และเมกาโฮม 2 สาขา จากงวดเดียวกันของปีก่อน โดยจะเปิดเมกาโฮมในไตรมาส 4/2562 จำนวน 2 สาขา ซึ่งเป็นการกลับมาขยายสาขาในรอบ 2 ปี
ขณะที่อัตรากำไรขั้นต้นยังมีแนวโน้มเพิ่มขึ้นต่อเนื่อง ส่วนโครงการ ชิม ช้อป ใช้ ซึ่งโฮมโปรเข้าร่วม 20 สาขา และการซ่อมแซมบ้านหลังน้ำท่วมคลี่คลาย คาดจะเป็นบวกเล็กน้อยต่อยอดขายของบริษัท
ในขณะที่ทางนักวิเคราะห์ บล.เอเชีย เวลท์ ยังชื่นชอบ HMPRO ในฐานะ Sustainability มีการเติบโตตามความต้องการ Renovate ที่อยู่อาศัย และการสร้างที่พักอาศัยใหม่ สัดส่วนลูกค้าของ HMPRO มาจากการซื้อเพื่อ Renovation บ้าน กับการสร้างบ้านใหม่อยู่ในสัดส่วน 70% ต่อ 30%
อย่างไรก็ตาม ในระยะสั้น HMPRO เผชิญกับกำไรสุทธิระยะสั้นเติบโตต่ำเนื่องจากภาวะเศรษฐกิจครึ่งหลังของปี 2562 และปี 2563 มีแนวโน้มชะลอตัว แต่คาดว่าบริษัทมีแนวทางการเติบโตของกำไรต่อเนื่องได้ต่อไปจากการบริหารจัดการที่ดีช่วยลดต้นทุน จึงแนะนำ “ซื้อ” กำหนดราคาเป้าหมายที่ 19.00 บาท อิงค่าเฉลี่ย PER 35 เท่าใน
…
ผู้ถือหุ้นรายใหญ่
รายชื่อกรรมการ